kardosdrur/scandi-wiki huggingface dataset:
Aristarchos

Aristarchos, 310 f.Kr. – ca. 230 f.Kr., var en græsk matematiker, filosof og astronom. Han blev født på øen Samos og var den første, der præsenterede en heliocentrisk model af solsystemet.

Aristarchos var endvidere den første, der bestemte jordens radius, samt den første, der gav et bud på afstanden til solen. Derudover sagde han, at jorden drejede om sin egen akse i en daglig bevægelse. Denne opfattelse var ikke velset i resten af verden, der troede mere på Aristoteles´ geocentriske verdensopfattelse.

Aristarchos´ tanker blev først genoptaget i renæssancen af Kopernikus. Månekrateret Aristarchus er opkaldt efter ham.

Eksterne henvisninger 

 
 Aristarchos fra Samos i Den Store Danske.

Oldgræske filosoffer
Matematikere
Astronomer
Samos
Andelsboligforeningernes Fællesrepræsentation

Andelsboligforeningernes Fællesrepræsentation (ABF) er en landsdækkende interesseorganisation for private andelsboligforeninger og andelshaveres. ABF udfører dertil både politiske og rådgivningsmæssige opgaver i relation til andelsboligformen. ABF varetager ikke almene boligorganisationers interesse, heller hvis disse er organiseret som en andelsboligforening.

Formål 
ABF har defineret sit overordnede formål i to punkter:
 At varetage de private andelsboligforeningers interesser på det politiske og lovgivningsmæssige plan. Herunder også at fremme udbredelsen af den private andelsbolig som boform, såvel i den ældre boligmasse som i forbindelse med nybyggeri.
 At tilbyde sine medlemmer en række serviceydelser, der skal hjælpe dem til på bedst mulig vis at varetage foreningsarbejdet i deres andelsboligforening, heriblandt kurser, rådgivning og medlemsblad.

Opbygning og struktur 
Ifølge formålsparagraffen har alle private andelsboligforeninger mulighed for at blive medlem af ABF. De overordnede linjer for foreningens arbejde fastlægges på landsmødet, der er den øverste myndighed. Det afholdes hvert fjerde år, og her har alle medlemsforeninger adgang og stemmeret.

På lokalt plan er ABF delt ind i 11 kredse , som varetager ABF’s aktiviteter i det pågældende lokalområde. Kredsenes bestyrelser vælges af medlemmerne på årlige kredsgeneralforsamlinger.

I tiden mellem landmøderne er det hovedbestyrelsen, der træffer beslutningerne og koordinerer det videre arbejde hos ABF. Hovedbestyrelsens medlemmer vælges dels på landsmødet og dels i kredsene. Af hovedbestyrelsen vælges et forretningsudvalg på 7 medlemmer til at varetage den daglige ledelse.

Den daglige administration af ABF sker i ABF's sekretariat (ca. 20 medarbejdere). Sekretariatet holder til på Vester Farimagsgade 1, i København. Alle tillidspersoner i ABF er frivillige, ulønnede andelshavere.

Historie 
ABF blev dannet i 1974 af 69 andelsboligforeninger, der slog sig sammen for at lave en fælles protest mod et lovforslag, som de mente ville få negative økonomiske konsekvenser for andelsboligforeningerne. Lovforslaget endte med at blive taget af bordet, men sagen overbeviste stifterne af ABF om nødvendigheden af en forening, som kunne varetage de private andelsboligforeningers interesser.
 
ABF har i 2018 mere end 5.000 medlemsforeninger og repræsenterer over 100.000 andelsbolighavere.

I 2007 vedtog Folketinget en lov, der gjorde det muligt for en andelsboligforening selv at fastsætte værdien af andelskronen. ABF erklærede sig, efter en afstemning på landsmødet, som modstander af at prisen på andelslejligheder således blev frigivet. En senere undersøgelse viste dog, at et flertal af andelshavere gik ind for lovændringen.

Referencer

Eksterne henvisninger 
ABF's hjemmeside

Foreninger fra Danmark
Etableret i 1974
Andelsbolig
Høn

Høn er et kønsneutralt tredjepersons entalspronomen, modsvarende han og hun. Der er blevet foreslået forskellige andre alternativer, fx hen, huan, hyn og hæn, men ingen af formerne har vundet indpas i det danske sprog.

Sprognævnet 
Dansk Sprognævn skrev i 2002, at de ikke anerkendte ordet, men mente, at han eller hun var det "mindst ringe" alternativ.

Sverige 
I Sverige anvendes og debatteres ikke-kønsspecifikke personlige stedord mere end i Danmark. Det svenske ord for høn er hen og bruges også i en større grad end i Danmark.

Referencer

Yderligere læsning 
 På den danske Wiktionary kan man finde omtale af personlige pronominer på dansk.
 

Ord og vendinger
Suspekt (album)

Suspekt er debutalbummet fra gruppen Suspekt fra 1999.

Spor 
 "Tabu Kompaner"
 "Ingen Samvittighed"
 "Intensiv"
 "Vi Ved Besked" feat. Kælderposen
 "Cleopatra"
 "Luder"
 "Farezonen" feat. Sidste Niveau
 "Fatale Konzekvenza"
 "Opskriften"
 "Suspex-files"
 "Stive Soldater" feat. Kælderposen & Clemens
 "Energi"
 "Hævn"
 "Alarm"

Suspekt-album
Debutalbum fra 1999
Debutalbum fra Danmark
Den græske borgerkrig

Den græske borgerkrig (; ) var en borgerkrig i Grækenland mellem kommunister og konservative, der blev udkæmpet fra 1946 til 1949. Den var det første eksempel på en kommunistisk guerillakrig i efterkrigstiden og Den Kolde Krig.

Borgerkrigen blev udkæmpet mellem Grækenlands Demokratiske Hær (DSE), der var den militære gren af Grækenlands Kommunistiske Parti (KKE) med rødder i den tidligere kommunistiske modstandsbevægelse (ELAS) fra Anden Verdenskrig støttet af Bulgarien, Albanien og Jugoslavien på den ene side, og den konservative regeringshær støttet af Storbritannien og USA på den anden side. Borgerkrigen endte med kommunisternes nederlag i 1949, da Titos Jugoslavien, efter afbrydelsen af forbindelserne med Moskva, lukkede grænsen for den græske guerillabevægelse, hvis politiske gren KKE definerede sig selv som Moskva-tro.

Borgerkrigen gik i høj grad ud over civilbefolkningen, som led store pinsler fra begge sider, ud fra den kendte krigsmentalitet: "enten er du med mig, ellers er du imod mig". Krigen satte, sammen med 2. verdenskrig, Grækenland mange år tilbage økonomisk og medførte politisk instabilitet indtil 1974, hvor militærdiktaturet faldt.

Truman-doktrinen var en direkte konsekvens af den græske borgerkrig og Englands nødråb til USA om, at man ikke længere var i stand til succesfuldt at støtte de antikommunistiske styrker i Grækenland, og at Storbritannien frygtede, at landet ville "falde" til Sovjetunionens indflydelsessfære. Den 12. marts 1947 proklamerede den amerikanske præsident, Harry S. Truman, at USA ville støtte Grækenland (og Tyrkiet, der ikke havde noget med den græske borgerkrig at gøre) økonomisk og militært med henblik på, at landene ikke skulle blive kommunistiske. Trumandoktrinen betragtes som starten på den kolde krig, da vesten skiftede fra at blot tolerere ("détente"-begrebet) til "containment", dvs. inddæmning af Sovjetunionen.

Borgerkrig
Græske borgerkrig, Den
Kongeriget Grækenland
Bertie Ahern

Patrick Bartholomew Ahern, kendt som Bertie Ahern – irsk: Pádraig Parthalán Ó hEachthairn (født 12. september 1951 i Dublin) er en indflydelsesrig irsk politiker fra partiet Fianna Fáil. Fra 26. juni 1997 til 6. maj 2008 var han Republikken Irlands 11. taoiseach (regeringsleder). 

Bertie Ahern ledede en koalitionsregering af hans eget Fianna Fáil, landets største parti, i samarbejde med de mindre partier Green Party og Progressive Democrats med støtte fra enkelte individuelt valgte medlemmer af parlamentet. Bertie Ahern gik styrket ud af parlamentsvalget i maj 2007, skønt Fianna Fáil ikke opnåede absolut flertal. Regeringen var en liberal regering, der spændte fra Irlands politiske centrum og mod højre.

2. april 2008 meddelte Ahern, at han trak sig tilbage fra premierministerposten og som partileder 6. maj 2008. Det skyldtes, at han blev anklaget for i begyndelsen af 1990'erne at have modtaget penge til personligt brug fra forretningsfolk. Der blev nævnt et beløb på 452.800 irske pund. Han blev afløst på begge poster af Brian Cowen.

Bertie Aherns datter, Georgina, er gift med Nicky Byrne fra Westlife. De har børnene Rocco og Jay.

Noter

Eksterne henvisninger 

 Officiel website for Republikken Irlands taoiseach (premierminister)

Regeringsledere fra Irland
Politikere fra Irland
Personer fra Dublin
Alessandro Proni

Alessandro Proni (født 28. december 1982 i Rom) er en italiensk tidligere professionel cykelrytter. Han har kørt for  siden 2009. Han vandt 3. etape af Tour de Suisse 2007.

Eksterne henvisninger 

 

Mandlige cykelryttere fra Italien
Mark Cavendish

Mark Cavendish (født 21. maj 1985) er en landevejscykelrytter fra øen Isle of Man, som er på kontrakt hos . Cavendish repræsenterer Storbritannien både i bane- og landevejscykling og blev professionel i sidstnævnte gren i 2007. Han var sammen med Sandy Casar den første som signerede UCI's anti-doping-kontrakt. Han blev i 2011 verdensmester i linjeløbet ved VM i Danmark.

Karriere

Bane 
Mark Cavendish begyndte sin karriere som banerytter og var en del af det britiske landshold. I 2005 vandt han sammen med Rob Hayles guld i parløb ved VM i Los Angeles.
I 2006 repræsenterede han Isle of Man ved Commonwealth Games i Melbourne, hvor han vandt 20 km løbe på bane.
I 2008 var han tilbage på banen og vandt VM i parløb sammen med Bradley Wiggins, ved OL i Beijing deltog de i samme disciplin, men sluttede uden medalje.

Sæsoner i landevejscykelløb

Sæsonen 2007 
Cavendish var den næstyngste på T-Mobile Teams hold dette år, og blandt de aller yngste i hele Pro Touren. Til trods for sin unge alder havde Cavendish en række gode resultater i 2007. Hans største sejre i denne sæson var etapesejrene i Katalonien Rundt og Eneco Tour. Med sejren i Eneco Tour fik Cavendish sin 8. sejr for året, og han kom dermed op på ligeså mange sejre som Robbie McEwen havde i sin første prosæson. Dette var et af hans mål før 2007-sæsonen, og efter at han klarede dette justerede han målet til 11 sejre, ligeså mange som Alessandro Petacchi havde i sit første år.

Mark Cavendish deltog for første gang i Tour de France i 2007, men udgik under den 8. etape pga. eftervirkninger af flere styrt på de tidligere etaper. Desuden var det planlagt at Cavendish skulle stå af løbet i Alperne.

Sæsonen 2008 
Cavendish største sejre i 2008 var 2 etapesejre i Giro d'Italia og 4 etapesejre i Tour de France, hvor han stoppede inden bjergetaperne for at forberede sig til OL i Beijing.

Sæsonen 2009 
I Giro d'Italia vandt han 3 etaper, hvor en var holdløbet.
Mark Cavendish vinder 2., 3., 10., 11.,19. og 21. etape af Tour de France.
Mark Cavendish vinder også klassikeren Milano-Sanremo.

Sæsonen 2010 
Mark Cavendish vinder 5., 6., 11., 18 og 20 etape af Tour de France.
Mark Cavendish vinder holdstidskørslen, 12., 13. og 18. etape i Vuelta Espana og pointtrøjen.

Sæsonen 2011 
Giro de Italia vinder af 10. og 12. etape.
Tour de France vinder af 5, 7, 11, 15 & 21. etape.
Samlet vinder af den grønne point trøje.
Verdensmester (linjeløb)
Tour of Britain 2011 vinder af 1. etape og etape 8b.

Sæsonen 2012 
Tour of Britain 2012 vinder af 3., 4. og 8. etape.

Resultater fra Grand Tours og monumenterne

Grand Tour resultater

Monumenterne - tidslinje 
Kilde:

Referencer

Eksterne henvisninger 

 

Verdensmestre i landevejsløb
Mandlige cykelryttere fra Storbritannien
Deltagere for Storbritannien ved sommer-OL 2012
Deltagere for Storbritannien ved sommer-OL 2016
Cykelryttere ved sommer-OL 2012
Cykelryttere ved sommer-OL 2016
Medaljevindere ved sommer-OL 2016
Olympiske sølvmedaljevindere fra Storbritannien
Absolut Vodka

Absolut Vodka er et svensk vodkamærke, som fremstilles i Åhus i Skåne af et datterselskab til Vin & Sprit.

Historie 
Navnet "Absolut" opstod fra "Absolut renat brännvin" i 1879 efter ide af Lars Olsson Smith, men den hed i Sverige fortrinsvis "Renat bränvin" til 1979, hvor den blev lanceret som det mere internationale varemærke "Absolut Vodka" . Drikken fik et verdensomspændende gennembrud i 1980'erne pga. en nyskabende annoncering og en klar flaske, hvis form var inspireret af traditionelle medicinflasker, med teksten trykt direkte på glasset.

Gennem en konsekvent og pågående markedsføring med betoning af sammenhænge mellem design og kunst, er det lykkedes for mærket at blive det tredje bedst sælgende spiritusmærke efter Bacardi og Smirnoff. Flasken har konstant stået i centrum for markedsføringen med anvendelse af verdenskendte kunstnere som Andy Warhol.

Det absolut vigtigste marked er USA, hvor der i 2003 blev solgt 73 millioner liter, mere end 40% af den samlede vodkaimport til USA. Fra 1986 er der lanceret flere smagsvarianter af Absolut Vodka i lignende – fortrinsvis klare – flasker og med samme markedsføring.

Eksterne henvisninger 

 absolut.com

Spiritusvirksomheder
Etableret i 1879
Drikke fra Sverige
Billedbeskæring (film)

En billedbeskæring er den afstand tilskueren har til motivet. Billedbeskæringen kan enten ændres ved fysisk flytning af kameraet, eller optisk ved hjælp af zoom. Man skelner normalt imellem 6 forskellige beskæringer, med udgangspunkt i den menneskelige krop som måleenhed.

Supertotal
Bliver brugt i begyndelsen af en scene for at indikere hvor resten af scenen vil finde sted. Viser stedet hvor man befinder sig og hvilke personer der er til stede. Bruges ofte som overbliksbillede eller til en åbningscene (establishing shots). Supertotal er derudover god til som mellemled imellem scener/sekvenser.

Total
Viser hele personen eller et andet objekt. På en person vil det f.eks. betyde at vedkommende er beskåret lige over hovedet og lige under fødderne. Total er ligesom supertotal god til både establishing shots og mellemled.

Halvtotal
Viser noget af personen (eller personerne), når vedkommende er beskåret lige under knæene og lige over hovedet. Anvendes ofte i sammenhæng med fysisk handling eller i begyndelsen af en dialog.

Halvnær
Viser noget af personen (eller personerne), når vedkommende er beskåret lige over hofterne og lige over hovedet. Bruges ofte til dialog, og også typisk i forbindelse med interviews.

Nær
Viser kun ansigtet. Er god til at fokusere på ansigtstræk. I nyere tid er man begyndt at åbne scener på denne måde (in medias res), for at pirre folks nysgerrighed. Det ser man for eksempel i tv-serien Lost.

Ultranær/close-up
Viser en enkelt detalje i ansigtet som f.eks. øjnene. Det er en meget intens billedbeskæring og bruges, når noget skal fremhæves.

Filmæstetik
Izzy Stradlin

Izzy Stradlin (født 8. april 1962 i Lafayette, Indiana, i USA) er en amerikansk musiker, der var rytmeguitarist i Guns N' Roses i perioden 1985 til 1991. Izzy Stradlin havde dertil en større rolle som sangskriver. Siden han i 1991 forlod Guns N' Roses, har han udgivet seks soloalbum.

Eksterne henvisninger 
 

Guitarister fra USA
Kobanke

Kobanke er Sjællands højeste naturlige punkt. Det måler 122,9 m.o.h. Tidligere var Gyldenløves Høj anset for at være Sjællands højeste punkt, men i 2007 viste målinger, som geologer foretog for DR Sjælland, at Gyldenløves Høj naturligt kun er 121,3 m o.h.

Målt fra toppen af en kunstig høj er Gyldenløves Høj dog ca. 126 m.o.h.

Kobanke ligger i den private skov Gavevænge lidt syd for Rønnede. En grusvej fører derind fra landevejen til Vordingborg. Der er ingen særlig skiltning ved landevejen. Ved selve punktet er der placeret forskellige genstande (sten, havestole mv.). Lokaliteten besøges jævnligt i forbindelse med geocaching.

Ekstern henvisning 

 Omtale hos Geodatastyrelsen (tidligere: Kort og Matrikelstyrelsen) vedr. Sjællands højeste punkt
 DR Sjællands fotos fra opmålingen af Kobanke og Gyldenløves Høj  (galleri fjernet)

Bakker i Danmark
Lokaliteter i Faxe Kommune
Røvær

Røvær er et lille øsamfund vest for Haugesund i Norge med ca. 100 indbyggere. Rutebåden Røværfjord har 6-7 ruter til Haugesund dagligt. Øen er en del af Haugesund kommune.

Eksterne henvisninger 
 Besøg Røvær – Stiftelsen Røvær 
 Røværsamfundet og skolen

Øer i Rogaland
C3-plante

C3-carbon fiksering er en stofskiftevej for carbon-fiksering i fotosyntese. Denne proces konverterer carbondioxid og ribulose bisphosphate (RuBP, a 5-carbon sukker) om til 3-phosphoglycerate gennem følgende reaktion:

6 CO2 + 6 RuBP → 12 3-phosphoglycerate

Planter som alene overlever ved C3 fiksering (C3-planter) trives for det meste i områder med moderat sollysintensitet, moderate temperaturer, carbondioxid koncentrationerne er omkring 200 ppm eller højere og med rigeligt grundvand. C3-planterne dukkede op under æraene Palæozoikum og Mesozoikum – og dukkede dermed op før C4-planterne og C3-planterne udgør stadig omkring 95% af jordens planters biomasse.

Se også 
 CAM-plante

Plantetyper
Fotosyntese
Botanik
Mesozoikum
Palæozoikum
Georg Årlin

Georg Adolf Wilhelm Årlin (30. december 1916 – 27. juni 1992) var en svensk skuespiller og instruktør.

Georg Årlin blev uddannet ved Dramatens elevskole 1935-1937, efter uddannelsen engageredes han ved Dramaten indtil1941. I perioden 1944-1956 og 1959-1963 var han ansat ved Malmø stadsteater. Han vendte tilbage til Dramaten og var aktiv indtil 1981. Han debuterede på film i 1940 i Nils Jerrings Vi Masthuggspojkar og medvirkede i omkring 60 film og TV-produktioner.

Udvalgt filmografi 
 Gøngehøvdingen (1961, oberst Sparre)
 Brødrene Løvehjerte (1977, Tengil)

Eksterne henvisninger 
 

Skuespillere fra Sverige
Rubens Bertogliati

Rubens Bertogliati (født 9. maj 1979 i Lugano, Schweiz) er en schweizisk cykelrytter. Han blev professionel i 2000, på Lampre-Fondital-holdet og i 2004 gik han til Saunier Duval-Scott. Hans store gennembrud blev i Tour de France 2002, hvor han vandt første etape. Han havde den gule førertrøje helt indtil til Erik Zabel tog den på den tredje etape.

Eksterne henvisninger 

Mandlige cykelryttere fra Schweiz
Personer fra Lugano
Andrew Cook

Andrew Cook er en amerikansk fribryder der blev kendt gennem dokumentaren The Backyard som The Lizard.

Baggrund 
Andrew Cook blev kendt blandt wrestling kredse, da dokumentaren The Backyard udkom. Dokumentaren omhandlede såkaldte Backyard Wrestlere, altså ikke-trænede unge mennesker, der wrestlede i baghaver og dermed risikerede deres liv ved ikke at have lært de rette faldteknikker. Dokumentaren hjalp Lizard med kontakt til professionelle Indy Wrestling forbund, hvor han optrådte som "jobber". Lizard forsøgte også i udsendelsen at få et job hos WWE via Tough Enough konkurrencen, men fejlede. 

Backyard Wrestling

Eksterne henvisninger 

Tjek fødsels- og dødsår
Wrestlere fra USA
Family Complex

Family Complex (ファミリー・コンプレックス, Famirii Kompurekkusu) er en japansk mangaserie skrevet og tegnet af Mikiyo Tsuda. Serien blev første gang offentliggjort i maj 2000 i det japanske mangamagasin Wings og følgende udgivet samlet i en enbindsmanga. Serien er ikke oversat til dansk, men Egmont Manga & Anime har udsendt den på tysk og Digital Manga Publishing på engelsk.

Plot og figurer 
Serien handler om familien Sakamoto, hvor næsten alle usædvanlig flotte og af naboerne omtales som de skønne Sakamotos. Undtagelsen, der bekræfter reglen, er sønnen Akira, der er af gennemsnitligt udseende og som udgangspunkt seriens hovedperson. Selve serien er dog delt i kapitler med fokus på hver af de fire børn i familien:

 , næstældste søn, 14 år – I en familie fuld af skønheder er han en gennemsnitstype og føler, at han ikke hører til der. Hans familie sætter dog stor pris på ham alligevel.
 , ældste søn, 17 år – Ligner en fotomodel. Hans kammerater kalder ham Sakamoto-sama og forguder ham nærmest, skønt han selv blot ønsker almindeligt venskab.
 , ældste søster, 16 år – Ligner en dreng og bliver jævnligt begavet af kammeraterne på pigeskolen. Selv tiltrækkes hun af veninden Natsuru, der dog ikke er helt indforstået.
 , yngste søster, 10 år – Stille dukkelignende pige. Har svært ved at finde ud af hvad hun skal sige, hvilket giver problemer i omgangen med kammeraterne.

Enbindsmangaen er desuden suppleret med et kapitel om forældrenes første møde. De to lykkelige forældre er:

 , faderen, 41 år – Han er arkitekt og så ungdommelig af udseende, at han kunne være Akiras bror. Vil gerne være med i billedet men må se sig overhalet af sine børn.
 , moderen, 41 år – Også usædvanlig ungdommelig af udseende hvilket irriterede hende en del som ung.

De fire børns navne spiller på de fire årstider: Haru(mi) = forår, Natsu(ru) = sommer, Aki(ra) = efterår og Fuyu(ki) = vinter. En navneide der i øvrigt blev genbrugt til titlen på og en af historierne i Mikiyo Tsudas senere fællesværk med Eiki Eiki, Haru Natsu Aki Fuyu.

Overlap med Princess Princess 
Akira medvirker også i en ikke uvæsentlig birolle i Mikiyo Tsudas efterfølgende serie Princess Princess som elevrådsformand in spe på sin brors gamle gymnasium, hvor han tilmed har arvet dennes kaldenavn, Sakamoto-sama. Den samlede familie Sakamoto er helliget et kapitel i bind 2, hvor hovedpersonerne Tooru og Juujirou er på besøg hjemme hos Akira og får det ene chock efter det andet ved mødet med hans flotte familie. I bind 3 vender Harumi desuden tilbage til gymnasiet ved skolefestivallen i bind 3 som den sagnomspundne første Sakamoto-sama, hvis aura ingen kan modstå.

I foråret 2006 blev Princess Princess omsat til animeserie hvor kapitlet med familien danner basis for afsnit 6 Sakamoto's Family Secret!, mens kapitlet med skolefestivallen danner basis for afsnit 9 The School Festival Starts!. Akira medvirker derudover også i tv-serien Princess Princess D, visual novel-spillet Princess Princess: Himetachi no Abunai Houkago og enbindsmangaen Princess Princess +.

Manga

Eksterne henvisninger 
 Family Complex  på Manga Updates.
Brenda Ann Spencer

Brenda Ann Spencer (født 3. april 1962 i San Diego, Californien i USA) er en amerikansk morder, som dræbte to mennesker og sårede ni andre ved en skudepisode, mandag den 29. januar 1979, ved Grover Cleveland Elementary School i San Diego. Hun var på det tidspunkt 16 år gammel.

Brenda Ann Spencer affyrede skuddene fra sin bopæl, der lå umiddelbart overfor skolen. Geværet, hun benyttede, var en gave fra hendes far. Hun havde ønsket sig en radio men fik et gevær. Da hun efterfølgende blev spurgt, hvorfor hun havde skudt, svarede hun: "I don't like Mondays; this livens up the day." ("Jeg kan ikke lide mandage; dette liver dagen op.")

I oktober 1979 blev Brenda Ann Spencer dømt til at afsone mellem 25 års fængsel og livstid i henhold til den amerikanske straffelov. Hun afsoner straffen i California Institution for Women i Chino, Californien. Brenda Ann Spencer har siden 1993 søgt om prøveløsladelse fire gange, men hendes ansøgning er blevet afslået hver gang. Senest i 2009 hvor hun også blev afslået. Næste gang hun kan ansøge er i år 2019. Hun har brugt undskyldninger som at hun var påvirket, da hun udførte massakren.

Brenda Ann Spencers mangel på anger, og den ligeledes manglende forklaring på skuddene, inspirerede den irske rockgruppe The Boomtown Rats til at udgive sangen "I Don't Like Mondays" i sommeren 1979, som blev et stort hit.

Eksterne kilder/henvisninger 
 
Urban Legends Reference Pages: I Don't Like Mondays
Bonnie's Blog of Crime: Grover Cleveland Elementary School shootings 1/29/79

Mordere fra USA
Personer fra San Diego
Seneca (stamme)

Seneca er en irokesisk stamme med hjemsted i det nordøstlige USA, fortrinsvis i New York. Seneca var ydermere en af seks irokesiske stammer, det tilsammen udgjorde irokeserføderationen, der blev skabt i 1142.

Irokesere
Associated Press

Associated Press (AP) er verdens største nyhedsbureau, ejet af en række amerikanske og internationale medier. Udover selve ejerkredsen har AP en række abonnenter, der modtager bureauets nyheder. Bureauet omsatte i 2011 for 627,6 mio. USD og beskæftigede 3.400 fastansatte medarbejdere, hvortil kommer en række freelancere og stringere.

Siden det konkurrerende bureau United Press International kollapsede i 1993, har AP været det eneste større internationale nyhedsbureau med base i USA. De to væsentligste konkurrenter er i dag det London-baserede Reuters og franske Agence France-Presse (AFP).

Bureauet arbejder ud fra en "just-the-facts"-skrivestil, så hver enkelt abonnent kan tilpasse artiklen efter behov.

Eksterne henvisninger 

 AP's hjemmeside

Nyhedsbureauer
Medievirksomheder fra USA
Etableret i 1846
Kooperative virksomheder
Virksomheder i New York City